Skripta za rad sa multiplim selfovima (CFT pristup)

NAPOMENA: Ova skripta predstavlja predloženu formu rada i služi kao okvir za primjenu CFT pristupa u radu sa multiplim selfovima. Uvijek je potrebno pratiti upute, protokole i smjernice matičnog centra, uključujući eventualne posebne načine rada, procedure i prilagodbe koje se primjenjuju u konkretnom kontekstu.


1. Radni savez, definisanje problema i povezivanje sa vrijednostima
Rad započinje uspostavljanjem sigurnog terapijskog odnosa i jasnim razumijevanjem problema zbog kojeg klijent dolazi.
Terapeut može započeti pitanjima:
· Na kojem problemu bi danas volio raditi?
· U kojim situacijama najčešće primijetiš da se pojavljuje patnja ili unutrašnji konflikt?
· Možeš li navesti konkretan primjer situacije u kojoj se to desilo?
· Kako taj problem utiče na tvoje emocije, misli i ponašanje?
Važno je zatim povezati terapijski rad sa vrijednostima, jer cilj rada nije samo smanjiti patnju nego i pomoći osobi da se kreće prema onome što joj je važno.
Primjeri pitanja:
· Šta ti je važno u ovoj oblasti života?
· Kakva osoba želiš biti u ovim situacijama?
· Kada bi mogao djelovati iz svog najboljeg dijela, kako bi to izgledalo?
Terapeut može sumirati:
„Dakle, situacija koja pokreće problem je…, a ono što želiš jeste da se krećeš prema…, jer su ti važne vrijednosti poput…“

2. Razumijevanje problema kroz ACT matricu
Zatim zajedno prolazimo kroz ACT matricu kako bismo razumjeli odnos između vrijednosti, akcija i unutrašnjih prepreka.
Donji desni kvadrant – vrijednosti
· Šta ti je duboko važno u ovoj situaciji?
· Kakav odnos želiš imati prema sebi ili drugima?
Gornji desni kvadrant – posvećene akcije
· Koji mali koraci bi predstavljali kretanje prema tim vrijednostima?
· Kako bi izgledalo ponašanje koje je u skladu s tim vrijednostima?
Gornji lijevi kvadrant – unutrašnja iskustva
· Koje emocije se javljaju kada pokušaš djelovati u tom pravcu?
· Koje misli ili unutrašnji glasovi se pojave?
Donji lijevi kvadrant – strategije izbjegavanja
· Kada se pojave te emocije ili misli, šta obično uradiš?
· Da li se povučeš, odgađaš, kritikuješ sebe ili izbjegavaš situaciju?
Prije ulaska u iskustveni rad terapeut provjerava spremnost:
· Da li bi bio voljan da pokušamo jednu vježbu kroz koju ćemo bolje upoznati ove emocije?
· Da li si otvoren da malo istražimo kako različiti dijelovi tebe reagiraju u ovoj situaciji?

3. Uvod u rad sa multiplim selfovima
Važno je naglasiti:
Cilj ove vježbe nije da podijelimo selfove na dobre ili loše. Svi oni postoje jer imamo takav mozak i takvu biologiju. Oni predstavljaju načine na koje naš emocionalni sistem pokušava da se nosi sa životnim izazovima.
Postoje mnoge emocije, ali u ovoj vježbi fokusiramo se na tri koje često nose najviše energije:
· ljutnja
· anksioznost
· tuga
U radu obično krećemo od ljutog selfa, jer ljutnja često ima najviše energije i najjasnije se pojavljuje u konfliktnim situacijama. Nakon toga istražujemo anksiozni self, a zatim tužni self.
Rad se može izvoditi kroz mindfulness iskustvo ili kroz pisanje, zavisno od toga šta klijentu više odgovara.
Tri osnovna koraka vježbe su:
1. definisati svaki self
2. omogućiti dijalog između selfova
3. prizvati saosjećajni um

4. Pozornica unutrašnjeg teatra
Terapeut uvodi imaginativni okvir:
„Zamisli da sjediš u pozorištu. To je tvoje unutrašnje pozorište, a ti si ovdje režiser. Na ovoj pozornici pojavljuju se različiti dijelovi tebe – emocionalni dijelovi koji igraju svoje uloge u životnim situacijama.“
„Prvi dio koji izlazi na pozornicu je tvoj ljuti self.“
„Zamisli kako taj dio izlazi na scenu. Primijeti kako izgleda, kako se kreće, kakav izraz ima na licu (ako ima lice). Da li govori? Ako govori, kakav je ton njegovog glasa?“
„Sada na trenutak pokušaj zamisliti da si ti taj ljuti self. Kako bi se kretao? Šta osjećaš u tijelu? Ostani nekoliko trenutaka u tom iskustvu.“

5. Istraživanje ljutog selfa
Motivi
· Šta je pokrenulo ljuti self?
· Koja je funkcija ljutnje u ovoj situaciji?
· Koju štetnu stvar ljutnja pokušava spriječiti?
· Od čega ljuti self pokušava zaštititi?
· Kako bi se osjećao kada ne bi imao ovaj ljuti self u svom unutrašnjem teatru?
Ako se radi iz utjelovljene perspektive:
· Šta te pokrenulo, ljuti self?
· Šta želiš? Koji ishod bi zadovoljio tvoje potrebe?
· Koju štetu pokušavaš spriječiti? Šta pokušavaš spriječiti da se desi?
· Od čega pokušavaš zaštititi ovu osobu?
· Šta misliš da bi se desilo kada ne bi mogao izraziti sebe? Kada tebe ne bi bilo?

Misli
· Šta ljuti self misli o ovoj situaciji?
· Koje misli prolaze kroz njegov um?
Utjelovljena perspektiva:
· O čemu razmišljaš u vezi ove situacije?
· Šta te frustrira?
· Šta stoji na putu da se tvoje potrebe ispune?

Reakcije tijela
· Šta osjećaš u tijelu u ovom trenutku?

Ponašanje i akcioni porivi
· Šta ljuti self želi uraditi?
· Kada bi bio potpuno u kontroli i ne bi mario za posljedice, šta bi uradio?
· Da li postoje fantazije o ponašanju koje znaš da zapravo nikada ne bi uradio?
Utjelovljena perspektiva:
· Kada bi bio potpuno slobodan od ograničenja, šta bi uradio?
· Koju akciju bi želio poduzeti?

Sjećanja
· Koja sjećanja dolaze kada razmišljaš o ljutom selfu?
· Postoje li važna ili snažna sjećanja povezana s ljutnjom?
· Da li se vraćaju u djetinjstvo?

Regulacija (settling)
Ovdje istražujemo kako se emocija smiruje.
· Kako obično smiruješ ljuti self?
· Šta mu pomaže da se regulira?
· Kako se ljuti self osjeća kada ga smiriš na taj način?

Nakon toga klijent može otvoriti oči i zapisati uvide o ljutom selfu.
Zatim terapeut može pozvati klijenta da na trenutak ustane, protrese ruke i zamisli da pušta ljuti self.
Potom:
„Zatvori ponovo oči i zahvali ljutom selfu što je danas izašao na pozornicu i pokazao nam nešto o sebi.“

6. Anksiozni self
Sada ponavljamo isti proces sa anksioznim selfom.
Terapeut može reći:
„Sada zamisli da na pozornicu dolazi tvoj anksiozni dio.“
„Primijeti kako izgleda, kako se kreće i kakav osjećaj donosi u tijelo.“
Tijelo se često automatski priprema za akciju u odbrani:
· srce može brže kucati
· tijelo može drhtati
· može se javiti mučnina ili napetost

Motivi
· Šta je pokrenulo anksiozni self?
· Zbog čega je zabrinut?
· Koju štetu pokušava spriječiti?
· Koja je svrha anksioznog selfa?
· Od čega te pokušava zaštititi?
· Šta misliš da bi se desilo kada ga ne bi imao?

Misli
· Šta anksiozni self misli o ovoj situaciji?
· Da li se pojavljuju zastrašujuće misli ili slike?
· Da li se te misli vraćaju i nakon što je situacija prošla?

Ponašanje
· Šta anksiozni self želi uraditi?
· Kada bi bio potpuno u kontroli, kako bi želio da se ponašaš?
Terapeut ovdje procjenjuje koje od tri tipične reakcije su prisutne:
· fight (borba)
· flight/run (bijeg)
· freeze (zamrzavanje)

Sjećanja
· Koja sjećanja dolaze kada si u kontaktu sa anksioznim selfom?
· Koliko daleko idu ta sjećanja? Možda u djetinjstvo?

Regulacija
· Kako obično smiruješ anksiozni self?
· Šta ga može umiriti?
· Kako se osjeća kada koristiš te strategije regulacije?
Na kraju terapeut ponovo poziva klijenta da zahvali anksioznom selfu i zamisli gdje bi on želio sjesti na pozornici u odnosu na ljuti dio.

7. Tužni self
Proces se ponavlja sa tužnim selfom.
Važno je objasniti:
Tuga je povezana sa gubitkom.
Depresija je više povezana sa osjećajem poraza, blokade i bespomoćnosti.
Ponekad klijenti preskoče tugu i odmah odu u stanje praznine ili beznade. Terapeut pomaže da prepoznaju da zaobilaze tugu.

Motivi
· Šta je pokrenulo tužni self?
· Šta mu je potrebno?
· Koju štetu pokušava spriječiti?
· Koja je funkcija tuge?

Misli
· Šta tužni self misli o ovoj situaciji?
· Da li se pojavljuju tužne misli ili slike?
· Da li se vraćaju i nakon događaja?

Ponašanje
Tuga može dovesti do nekoliko tipičnih reakcija:
· plač ili osjećaj težine u srcu
· povlačenje i zatvaranje u sebe
· osjećaj zamrznutosti
· osjećaj izgubljenosti i konfuzije
· distrakcija i izbjegavanje osjećaja

Sjećanja
· Koja sjećanja dolaze uz tužni self?
· Postoje li važna ili snažna sjećanja iz prošlosti?

Regulacija
· Šta pomaže da se tužni self smiri?
· Kako ga obično reguliraš?
· Kako se osjeća kada pokušavaš da ga smiriš?
Na kraju terapeut poziva klijenta da zahvali tužnom selfu i primijeti gdje se on pozicionira na pozornici u odnosu na ostale dijelove.

8. Refleksija
Na kraju fokusiranog dijela vježbe terapeut poziva klijenta da reflektuje iskustvo.
· Šta si primijetio tokom ove vježbe?
· Kako ovi različiti selfovi razmišljaju, osjećaju i djeluju?
· Da li primjećuješ da svaki od njih ima svoje misli, emocije, akcione porive i sjećanja?
Cilj je pomoći klijentu da uoči kompleksnost unutrašnjeg sistema.

9. Aktivacija saosjećajnog selfa
Nakon toga uvodi se saosjećajni um:
· disanje sa dužim izdisajem…da vremenom izdisaj bude sve duži…
· povezivanje sa tijelom
· blagi osmijeh
· prizivanje topline prema dragoj osobi
Zatim klijent iz te perspektive gleda na sve selfove na pozornici.

10. Integracija
Terapeut poziva klijenta da kaže tim dijelovima:
„Razumijem da pokušavate pomoći.“
„Vidim da svaki od vas pokušava nešto zaštititi.“
„Imam razumijevanje i saosjećanje za vas.“

11. Povratak na početni događaj
Na kraju se klijent vraća na prvobitni događaj.
Terapeut pita:
· Kada sada razmišljaš o toj situaciji, da li je vidiš iz drugačije perspektive?
· Da li ima više razumijevanja za dijelove koji su se pojavili?
Cilj je naučiti gledati teške selfove iz pozicije saosjećanja umjesto borbe.



DETALJNO OD 8 KORAKA! 
8. Odnos između multiplih selfova
Sada kada smo upoznali različite dijelove, pogledajmo kako oni međusobno funkcionišu.
Terapeut može reći:
„Naš moderni ljudski mozak često sadrži različite motive i emocije koje mogu biti u međusobnom konfliktu. To je dijelom zato što možemo predvidjeti posljedice svojih postupaka. Nije naša krivica što ponekad imamo komplikovane odnose između naših različitih selfova.“
„Pozovi sada sve svoje selfove da ponovo izađu na pozornicu kako bi mogli međusobno komunicirati.“
Terapeut zatim istražuje odnose.
Odnos ljutog i anksioznog selfa
· Šta tvoj ljuti self misli o tvom anksioznom selfu?
· Ako na trenutak uđeš u ljuti self, šta misliš o anksioznom selfu?
· Da li ti se sviđa anksiozni self?
· U kojoj mjeri bi želio kontrolisati anksiozni self?
· Postoji li neki aspekt anksioznog selfa koji ti se ne sviđa?
· Šta bi želio uraditi s anksioznim selfom?
Zatim se ista pitanja postavljaju za odnos:
Odnos ljutog i tužnog selfa
· Šta ljuti self misli o tužnom selfu?
· Da li mu se sviđa tužni self?
· Postoji li nešto u tužnom selfu što ga iritira ili odbacuje?
· Šta bi ljuti self želio uraditi s tužnim selfom?

Fokus na anksiozni self
Sada se pažnja prebacuje na anksiozni self.
· Da li se anksiozni self plaši ljutog selfa?
· Da li ga plaši neki poseban aspekt ljutog selfa?
· Šta bi anksiozni self želio uraditi s ljutim selfom?
· Šta je najveća briga anksioznog selfa u vezi s ljutim selfom?

Fokus na tužni self
Zatim terapeut usmjerava pažnju na tužni self:
· Šta misliš da tužni self osjeća prema anksioznom i ljutom selfu?
Cilj ovog dijela nije detaljna analiza nego radoznalo primjećivanje odnosa između dijelova.

9. Integracija kroz saosjećajni self
Terapeut uvodi saosjećajni self.
„Zatvori ponovo oči i vrati se u pozorište gdje smo susreli ljuti, anksiozni i tužni self.“
„Sjedni udobno. Ramena su opuštena, kičma uspravna, grudni koš mekan i otvoren.“
„Na licu možeš stvoriti blagi prijateljski izraz – možda lagani osmijeh.“
Zatim se uvodi soothing rhythm breathing.
„Usmjeri pažnju na disanje. Primijeti kako se um i tijelo polako smiruju dok ulaziš u stabilniji i prizemljeniji osjećaj u tijelu.“

Utjelovljenje saosjećajnog selfa
„Polako počni utjelovljivati svoj saosjećajni self.“
„Dopusti da se pojavi njegova mudrost – razumijevanje da smo svi dio toka života.“
„Niko od nas nije izabrao gene koje je naslijedio, mozak koji ima, niti emocije koje iz njega proizlaze.“
„Nismo birali ni okruženja u kojima smo odrastali.“
„Kao saosjećajni self, ti si također snažan i hrabar, spreman da se suoči sa patnjom i da bude podrška sebi i drugima.“

Istraživanje situacije iz saosjećajnog selfa
Terapeut sada poziva klijenta da se vrati na početni događaj.
Motivi
· Šta želiš u ovoj situaciji?
· Koja je tvoja želja u vezi s ovom teškoćom?

Misli
· Šta misliš o ovoj svađi ili situaciji?
· Koje misli dolaze kada zauzmeš ovu saosjećajnu poziciju?

Tjelesno stanje
· Gdje u tijelu najviše osjećaš saosjećanje?
· Kakav je izraz tvog lica?
· Kakav je ton tvog glasa?

Ponašanje i akcije
· Šta saosjećajni self želi uraditi?
· Kada bi ovaj dio bio potpuno u kontroli, šta bi uradio?

Sjećanja
· Kada razmisliš o trenucima kada si ti ili drugi bili saosjećajni, koja sjećanja se pojavljuju?
· Na koji način su ti ti trenuci bili korisni?

Razvoj
· Šta bi ti pomoglo da razviješ svoj saosjećajni self?

10. Susret sa selfovima iz saosjećajnog uma
Terapeut vodi klijenta:
„Sada, kao saosjećajni self, ustani sa svog mjesta i priđi pozornici.“
„Pogledaj ljuti self ispred sebe.“

Saosjećajni susret sa ljutim selfom
· Šta misliš o ljutom selfu?
· Šta je pokrenulo ljuti self?
· Šta zapravo brine ljuti self? Šta pokušava braniti?
· Možeš li vidjeti patnju iza ljutnje?
· Kako bi pokušao pomoći ljutom selfu?
· Šta bi želio učiniti za ljuti self?
Ako je teško zamisliti pomoć:
„Sa svakim izdisajem zamisli kako šalješ tok saosjećanja prema ljutom selfu.“
„Zamisli kako taj tok saosjećanja obavija ljuti self ili ga on upija.“
„Primijeti da li se nešto mijenja u ljutom selfu kada primi dovoljno saosjećanja.“

Saosjećajni susret sa anksioznim selfom
„Sada se okreni prema anksioznom selfu.“
· Šta misliš o anksioznom selfu?
· Šta je pokrenulo anksiozni self?
· Šta ga zapravo najviše brine? Šta pokušava zaštititi?
· Možeš li vidjeti patnju iza anksioznosti?
· Kako bi pokušao pomoći anksioznom selfu?
· Šta bi želio učiniti za anksiozni self?
Ako je potrebno, ponavlja se vježba slanja toka saosjećanja.

Saosjećajni susret sa tužnim selfom
„Na kraju se okreni prema tužnom selfu.“
Primijeti njegovo lice, držanje tijela i ton glasa.
· Šta misliš o svom tužnom selfu?
· Šta je pokrenulo tužni self?
· Šta tužni self zapravo brine? Šta pokušava zaštititi?
· Možeš li vidjeti patnju iza tuge?
· Kako bi pokušao pomoći tužnom selfu?
· Šta bi želio učiniti za tužni self?
Ako je teško pomoći, opet se koristi imaginacija toka saosjećanja kroz disanje.

11. Završetak i integracija
„Sada zahvali svim ovim dijelovima sebe što su danas bili spremni da se pojave na pozornici.“
„Kao saosjećajni self, možeš im uputiti želje dobrobiti.“
· Neka svi budete saslušani.
· Neka svi budete viđeni.
· Neka vaše potrebe budu zadovoljene.
· Neka svi budete prihvaćeni.
· ALI SADA ĆU NAPRAVITI ONO ŠTO JE U SKLADU SA NAŠIM VRIJEDNOSTIMA, POVEZUJEMO SA GORE DESNO IZ MATRICE!!! BIRAM DA SE PONAŠAM U PRAVCU SVOJIH VRIJEDNOSTI NA OVAJ NAČIN!
Terapeut zatim pita:
· Kako ovi selfovi reagiraju kada prime ove želje?
· Da li se nešto mijenja u njihovom izrazu lica, glasu ili držanju tijela?

Zatvaranje scene
„Možeš sada zatvoriti ovu scenu na način koji ti djeluje ispravno.“
„Ovo je početak novog odnosa između tvojih dijelova.“
„Ako želiš, možeš zamisliti da napraviš sliku ovog susreta – možda fotografiju ili portret.“
· Koju riječ ili poruku bi napisao kao naslov te slike?
Na kraju:
„Polako se vrati svom disanju.“
„Kada budeš spreman, možeš otvoriti oči.“


Terapeutska skripta 6.5: Vježba stolica za multiple selfove (15 minuta)
Prije početka ove vježbe pronađite tri dodatne stolice i rasporedite ih u prostoru koji imate na raspolaganju; te tri stolice predstavljat će ljuti self, anksiozni self i tužni self. Prije početka, pozovite klijenta da odabere gdje želi da svaki self sjedi.
Alternativno, ako radite u ograničenom prostoru, nemate stolice ili radite u grupi, možete koristiti metodu promjene položaja, gdje učesnici pomjeraju položaj u stolici dok utjelovljuju perspektivu svakog selfa.
Ako radite u grupi, ljudi će na pitanja odgovarati internim procesom. Ako radite individualno, vježba će biti više dijaloška.

Za početak ove vježbe zatvorite oči i uzmite nekoliko trenutaka da postanete svjesni svog tijela koje sjedi na ovoj stolici, svog prirodnog držanja, da osjetite prostor u kojem se nalazite, dopuštajući da se disanje smiri.
Držeći oči zatvorene, prisjetite se sjećanja na tešku situaciju koju ste istraživali u prethodnim vježbama. Uzmite nekoliko trenutaka da to sjećanje formira sliku, osjećaje i senzacije u vašem tijelu, kao i misli u vašem umu.
(Ako radite individualno, klijent može naglas prepričati to sjećanje.)
Sigurno je da su u toj situaciji bili uključeni mnogi dijelovi vas, svaki sa svojim osjećajima, mislima i možda sa porivima da vas potaknu na različite akcije. Pokušat ćemo pozvati svaki od tih dijelova da ispriča svoju verziju te situacije.

Ljuti self
Počnimo utjelovljujući ljuti self.
Molim vas da sjednete na mjesto ljutog selfa.
(Sada ste ljuti self.)
Hvala ti, ljuti self, što si ovdje.
· Šta misliš o ovoj situaciji koja se dogodila?
· Pokušaj osjetiti svoj položaj na ovoj stolici.
· Dopusti sebi da budeš tačno onakav kakav jesi.
· Kako je biti u ovom tijelu?
· Šta osjećaš upravo sada?
· Da li se pojavljuju neke posebne tjelesne senzacije?
· Šta bi ti sada trebalo?
· Šta misliš da bi ti prijalo?
Hvala ti što si podijelio svoju perspektivu i rekao nam kako se osjećaš.

Tužni self
Sada zauzmi mjesto tužnog selfa.
(Hvala ti što si ovdje s nama.)
· Šta misliš o ovoj situaciji?
· Šta osjećaš u svom tijelu?
· Da li se osjećaš slobodno da se krećeš kako želiš?
· Čega se bojiš ako bi sebi dao potpunu dozvolu da budeš ono što jesi?
· Šta misliš da bi ti zaista pomoglo da se osjećaš bolje?
· Šta bi ti trebalo?
Hvala ti što si podijelio svoju perspektivu i rekao nam kako se osjećaš.

Anksiozni self
Sada zauzmi mjesto anksioznog selfa.
(Hvala ti što si ovdje s nama.)
· O čemu razmišljaš u vezi ove situacije?
· Kako bi to rekao?
· Šta osjećaš u tijelu upravo sada?
· Da li se osjećaš slobodno da budeš ono što jesi?
· Ako ne, da li postoji neki od drugih selfova koji su ovdje s nama zbog kojeg ti je teško biti ono što jesi?
· Šta bi ti trebalo da se osjetiš saslušano?
· Da bi se osjećao bolje?
· Šta bi ti trebalo od drugih?
Hvala ti što si podijelio svoju perspektivu i rekao nam kako se osjećaš.

(Sada se klijent vraća na svoju stolicu.)
· Kako se osjećaš nakon ovog susreta?
· Šta osjećaš upravo sada?

Uvođenje saosjećajnog selfa
Sada ćemo pozvati Saosjećajni Self da nam pomogne u ovoj situaciji.
Počni tako što ćeš se ukorijeniti u umirujućem ritmu disanja.
Sada počni oblikovati saosjećajno držanje tijela:
· kakav izraz lica,
· kakav položaj ruku, nogu, leđa i ramena
bi ti pomogao da utjeloviš svoj saosjećajni self?
Sa sljedećim udahom zamisli da udišeš:
· kvalitet mudrosti
· kvalitet hrabrosti
· kvalitet snage
Svaki put kada udahneš, tvoje tijelo postaje mudrije i stabilnije. Počinješ osjećati želju da pomogneš ovim dijelovima da se ovdje osjećaju dobrodošlo.
Kada budeš spreman, otvori oči.
Sada si tvoj Saosjećajni Self.
Hvala ti što si ovdje s nama.
· Šta misliš o ovoj situaciji?
· Šta misliš o svim ovim dijelovima koji su se pojavili?
· S kojim dijelom bi želio razgovarati?
· Koji self najviše treba tvoju podršku, mudrost i hrabrost?
Pogledaj prema stolici na kojoj sjedi taj self.
· Šta bi želio reći tom selfu?
· Šta misliš da taj dio treba čuti od tebe?
· Kada bi mogao ući u vrlo ranjivo srce tog dijela, šta bi on želio čuti od tebe?

Sada se premjesti na stolicu tog selfa.
(Klijent sjeda na stolicu tog selfa.)
· Kako je primati ovaj pogled, ove riječi i ovu podršku od Saosjećajnog Selfa?
· Kako se sada osjećaš?
· Da li ti se sviđa primati ove riječi?
· Šta ti djeluje najkorisnije?
· Postoji li još nešto što bi želio pitati svog Saosjećajnog Selfa?
· Ili nešto što bi želio reći Saosjećajnom Selfu?
Pokušaj to učiniti sada.
· Kako se sada osjećaš?
(Ovi koraci se mogu ponoviti za svaki self.)

Završetak
Sada se vrati na stolicu Saosjećajnog Selfa.
· Postoji li još nešto posljednje što bi želio reći svojim multiplim selfovima?
Ponovo pronađi osjećaj prizemljenosti u tijelu i disanju. Zatvori oči i vrati se svom umirujućem ritmu disanja.
Ako želiš, istraži postoji li neki pokret ruku ili ruku i ramena koji bi predstavljao povezanost između svih ovih dijelova.
Možda otvaranje ruku, ili zamišljanje da ih ovim pokretom obuhvataš koliko možeš.
Također možeš primijetiti šta se pojavljuje kada zamisliš da tvoji multipli selfovi sada drže jedni druge za ruke.
Kada budeš spreman, polako se vrati u prostoriju.


LJUTI SELF (prijestup / povreda)
Motivi: biti saslušan, želim promjenu, želim da rade ono što ja želim i to sada, neka prestane, neka me slušaju, uzvratiti im, natjerati ih da plate, natjerati ih da se osjećaju krivima.
Misli: idiote, misliš da nisam važan, nije ih briga za mene, ne sviđam im se, ostavit će me, nešto loše će se desiti ovom odnosu, ja sam u pravu, ti nisi u pravu, vratit ću ti za ovo.
Tijelo: uzburkan stomak, bolno grlo, teška vruća koža, zategnuta vilica, vrat, prsa, šake.
Akcije: vikati i psovati, udariti, razbiti, tući, kazniti, vrištati, prijetiti, bacati stvari, zalupiti vratima, izaći bijesno; pristati pa se kasnije svađati.
Sjećanja: istorija iskustava ljutnje.
Smirivanje: izaći napolje, piti, rezati se, boriti se, disati, vježbati, jesti, vikati, žaliti se prijatelju.

ANKSIOZNI SELF (opasnost)
Motivi: sigurnost, kontrola, izvjesnost, podrška, neka ovo prestane, pobjeći, udaljiti se.
Misli: previše je, nešto loše će se desiti, ne sviđam im se, napustit će me.
Tijelo: zategnuta ramena, pečenje u stomaku, prsa, klimave noge, drhtave ruke.
Akcije: sakriti se, pobjeći, trčati, udaljiti se, nikada se ne vratiti, zaustaviti to, pokorna izvinjenja, pokoriti se da bi sve bilo u redu.
Sjećanja: emocionalna sjećanja koja se vraćaju u djetinjstvo – nepredvidivo, bez kontrole.
Smirivanje: jesti, pušiti, piti, gledati TV, čistiti, jesti sladoled, uzeti drogu.

TUŽNI SELF (gubitak)
Motivi: briga, utjeha, biti ponovo shvaćen, biti ponovo željen, želi (ponovno) povezivanje, popravljanje gubitka.
Misli: povrjeđuješ me, usamljen sam, sam sam.
Tijelo: suze, oči, grlo, srce; mišići kolabiraju i gube tonus, slabo tijelo, urušavanje prema unutra, slabljenje mišićnog okvira.
Akcije: sakriti se, sklupčati se, učiniti se malim, uvući se u rupu, spavati, tražiti podršku, tražiti utjehu.
Sjećanja: tužna sjećanja kroz cijeli život.
Smirivanje: tugovati, distrakcija, izbjegavanje.

SAOSJEĆAJNI SELF
Motivi: povezanost, mir, pronaći rješenje koje je korisno za sve, prihvatanje onoga što jeste, ne nanositi štetu nemarno ili namjerno, ali je isto tako ne dopuštati.
Misli: u redu je, nažalost svađe su dio života i zajedničke svim živim bićima; pitam se šta druga osoba misli ili osjeća.
Tijelo: srce, prizemljenost, ukorijenjenost, smirenost, trud da se disanje uspori.
Akcije: napraviti korak unazad, otvoriti se, zagrliti drugu osobu, razgovarati o tome šta uzrokuje problem, biti strpljiv, riješiti to, razgovarati, slušati.
Sjećanja: prisjećanje trenutaka kada su se stvari dobro završile, trenutaka kada si bio od pomoći.
Razvoj: biti potpuno prisutan za prijatelja u teškoći, ohrabrivati sebe prije teškog zadatka.

